แผงใหม่แต่ตอนนี้กินยาคุมหมดแผงแล้วประจำเดือนก็ยังไม่มามีแต่เลือดสีดำออกมานิดเดียวกินยาคุมมาประมาน30ปีแล้วค่ะไม่ทราบว่าจะท้องไหม
สวัสดีค่ะ หากกินยาคุมกำเนิดครบไป 28 เม็ดแล้ว ไม่ได้เริ่มทานยาแผงใหม่ต่อทันที แต่เว้นระยะไป 2 วัน แล้วจึงเริ่มทานยาแผงใหม่ ยาคุมกำเนิดก็จะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ดังนั้น หากได้มีเพศสัมพันธ์ไปก่อนทานยาครบ 7 วัน ก็อาจมีโอกาสตั้งครรภ์ได้แต่หากได้ทานยาคุมแผงใหม่จนครบ 28 เม็ดแล้ว และได้มีเลือดสีดำออกมาในช่วงที่ทานเม็ดแป้ง (เม็ดที่ 22-28) ก็น่าจะเป็นเลือดประจำเดือน แม้จะมีปริมาณน้อย และแสดงว่าไม่ได้มีการตั้งครรภ์เกิดขึ้นค่ะ อย่างไรก็ตาม หากไม่แน่ใจ ก็ควรลองตรวจหาการตั้งครรภ์ดูค่ะหากได้ทานยาคุมกำเนิดมา 30 ปีแล้ว แสดงว่าอายุก็น่าจะประมาณ 40 ปีขึ้นไปแล้ว ทั้งนี้ หากอายุเกิน 45 ปีแล้ว โดยปกติโอกาสในการตั้งครรภ์นั้นถือว่ามีน้อยมาก คือน้อยกว่า 1% ดังนั้น แนะนำควรหยุดทานยาคุมกำเนิด และใช้วิธีอื่นๆ ที่ไม่ได้เป็นฮอร์โมนแทน เช่น ถุงยางอนามัย เป็นต้น เพราะหากเข้าสู่วัยทองแล้ว แต่ยังคงทานยาคุมกำเนิดอยู่ ประจำเดือนก็จะยังคงมาทุกเดือน ทั้งๆ ที่ไม่ควรมีประจำเดือนมาแล้ว อาจส่งผลอันตราย คือไปกระตุ้นให้เกิดเยื่อบุโพรงมดลูกเป็นมะเร็งได้ หรือเป็นปัจจัยเสี่ยงต่อการเกิดมะเร็งเต้านมได้ด้วยค่ะ